৩০ জানুয়ারি প্রধানমন্ত্রী শেখ হাসিনার সফরকে কেন্দ্র করে চট্টগ্রাম-১১ আসনের (বন্দর, হালিশহর ও পতেঙ্গা) সরকার দলীয় সংসদ সদস্য এম এ লতিফ বন্দরনগরীর পতেঙ্গা, বিমানবন্দর থেকে আগ্রাবাদ পর্যন্ত বিভিন্ন স্থানে ফেস্টুন লাগিয়ে দেন। অভিযোগ উঠেছে, ফেস্টুনে ব্যবহার করা শেখ মুজিবের প্রতিকৃতির মুখমণ্ডল তার হলেও শরীর তার নয়। এম এ লতিফের নিজের শরীরে কম্পিউটার কারসাজির মাধ্যমে বঙ্গবন্ধুর মুখমণ্ডল যুক্ত করা হয়েছে।